F.C Barcelona

**Futbol Club Barcdlona** linɛ ka li yʋ'ʋr buon ye **FC Baecelona** la anɛ bɔɔl nwɛ'ɛb lʋgʋr bɛ Barcelona, Catalonia, Spain, ka nya'ad nɛ La Liga banɛ an Spanish bɔɔl nwɛ'ɛdib la.

Bɔɔl lʋgʋr kaŋa da pin'ili yʋʋm 1899 la ni. Ban nɛ swiss, catalan, German nɛ na'asaal bɔɔl nwɛ'ɛdib kanɛ ka John Gamper aan by tuongat, bɔɔl lʋgʋr kaŋa yʋ'ʋn anɛ zanbinɛ tis catalan dim malima nɛ ba itima. Wɛn  wʋʋ ba yɛlʋg la ye,( "Di gat la'asʋg"). Nɛŋa pʋ nwan wʋʋ bɔɔl lʋga kɔn'ɔb kɔn'ɔb laa, banɛ sʋŋid la sʋ'e li ka gɔsid Barcelona yɛlla. Di pɛ'ɛsi zin'is atan ni fɔtbɔɔl lʋgʋr kanɛ mɔr ziesim nɛ tɛbisim dunia zug.ka di ligidi gɛligir na an' wʋʋ $5.6 billion nam.Ka lɛn pɛ'ɛs zin'is anaasi ni dunia ni, ti ya'a gɔs ligidi gɛligir pʋʋgʋn. Ka yʋʋm wʋsa pʋʋgʋn, ba paamɛt ligidi wʋʋ €800.1 million. Barcelona yʋ'ʋma anɛ  "Cant del Barça",  onɛ sɔbi li la anɛ Jaume Picas nɛ Josep Maria  Espinàs. Barcelona da dɛŋnɛ nwɛ'ɛd nɛ ningɔtis banɛ an' bʋlʋ nɛ fusieba banɛ ka ba pʋd ye Blaugrana.

Barcelona anɛ fʋtbɔɔl lʋgʋr kanɛ vɛnl hali dunia kaŋa ni.  Ba di ya'an ka die yɔɔd bam pisnii (80).  Pisi nɛ anii (28) La Liga,  pistan nɛ ayi (32) Copa del Rey, ayi (2) Copa de la Liga, piinanu (15) Supercopa de España nɛ atan (3) Copa Eva Duarte  ni.  banɛ mɛ nan kpam bɛ tuon nɛ bɔɔl namma anaasi banɛ daa nwɛn nannanna la. Teŋgbaŋ wʋsa fɔtbɔɔl nam la, Barca dinɛ pisi nɛ ayi (22) Europe nɛ dunia wʋsa   ya'an diib nɛ bam banu (5)  UEFA Champions League ya'an  diib,  bam anaasi (4) four UEFA Cup Winners' Cups, a record bʋnam atan Inter-Cities Fairs Cups, bʋnama anu  UEFA Super Cups, nɛ ya'an diib  banɛ tɔn'ɔg taaba  , ayi  Latin Cups nɛ atan  FIFA Club World Cap nam. Ban da gɔsid tɛŋgbaŋ wʋsa fɔtbɔɔl yɛlla nɛ di kal yʋʋm bama, 1997,2009,2011,2012 nɛ 2015 ni laa, Barcelona da an' yiiga.  Ka bɛ ziesima awai sʋʋgʋn dinɛ an' UEFA bɔɔl nam nwadis anu la ni yʋʋm 2023. Bɔɔl lʋgʋr kaŋa nɛ Real madrid bɔɔl lʋgʋr la yʋʋnnɛ taaba bɛɛ pʋ siakid taaba nɔɔrɛ.Ka ba yʋ'ʋn buonɛ ba ye, El Clásico.

Barcelona anɛ bɔɔl lasʋg kanɛ mɔr sʋŋir hali  dunia ni. Ka lɛn mɔr nidib bɛdigʋ  banɛ dɔli ba nasaasɔn'ʋg pʋʋgʋn nɛ gaad bɔɔl tiim banɛ kpɛlim la. Barcelona bɔɔl nwɛdib la nya'aŋi di alas taaba ya'an diib piini Ballon d'or  bam piiga nɛ ayi.  Lem pɛ'ɛs nɛ  Johan Cruyff, nɛ six FIFA World bɔɔl nwɛ'ɛd piini yʋʋm kan ni.  Ka banɛ di anɛ Romário, Ronaldo, Rivaldo, Ronaldinho nɛ Lionel Messi. Ka yʋʋm 2010, la bɔɔl nwɛndiba atan ka ba da gaŋi ba yi tiim/bɔɔl lʋgʋr dinɛ an' dasam lasʋg Kaŋa ni ka ba an' banɛ mi  bɔɔl nwɛb hali dunia kaŋa ni. Ba yʋda anɛ, Lionel Messi, Andrés Iniesta nɛ Xavi. Ya'asa ba lɛn di ya'an bam banii kanɛ an'  European Golden Shoe piini la.

Barcelona anɛ lʋgʋr yinnɛ kanɛ pɛ'ɛs nidib atan banɛ yɔ'ɔg  Primera División la. Banɛ ka saŋa wʋsa ka ba bɛɛ agɔl la. Din yi hali 1929 nɛ banɛ zɔt wʋsa wʋʋ Bilbao and Real Madrid la. Yʋʋma Tusa nɛ awai (2009) la Barcelona da an' yiiga bɔɔl lugʋr kanɛ an' Spanish dim la di tɛn'ɛs wʋsa  to win the continental treble diema la.  Dinɛ ka tiim / bɔɔl lʋga bamɛ pɛ'ɛs , La Liga, Copa del Rey and UEFA Champions League titles, ka lɛn di yiiga ya'an Europe dim bɔɔl nam bam ba ayuobu yʋʋm yinnɛ pʋʋgʋn. Ka lɛn di ya'an piini  bama ni. Spanish Super Cup, UEFA Super Cup and FIFA Club World Cup. Yʋʋm Tusa ayi nɛ piinɛ (2011) la, bɔɔl lʋgʋr kaŋa da kilim nɛ nasaa teŋ sʋ'ʋlʋm la  tiim tita'ar ka lɛn di ya'an wʋʋ piini anu ya'as Barcelona tiimkanɛ di wʋʋ ya'an ka di'es  piini zin'is piiga nɛ anaasi yʋma anaasi pʋʋgʋn dinɛ an' Pep Guardiola saŋa la. Ka nidib gɔs ka o an' nintita'ar pamm bɔɔl nwɛb pʋʋgʋn. Ka ba lɛn di yʋʋm 2015 bɔɔl la ya'as la ka di pɛ'ɛs nɔɔra anu kɛ ka ba an' yiiga banɛ di ya'an Europe bɔɔl nwɛb pʋʋgʋn nɔɔrim bʋyi sa.  Di anɛ zabin hali ti paae zina.

## Labakʋda

### 1899–1922: pinilʋg
Yuʋm tʋsari nɛ kʋbis nii nɛ biswai nɛ awai, waisa iiga la dabis pis nɛ ayi nii, Swiss Hans Gamper da yi Los Deportes na kʋsid o pʋtɛnɛr yɛ o zinil nɔba nwɛb lasʋg dinɛ anɛ kilab, o da nyɛ lɛbisʋg sʋma paam yi nidib bɛdigɔ nii ka di taas ka ba laas taaba bɛ nɛ Gimnasio Sole bɛnɛ wadis pii nɛ yinnɛ la dabis piis nɛ awai daar yʋʋm kan nii. Nwɛ nwɛɛdib pii nɛ yinnɛ da an banɛ da bɛ lasʋg nwa ni.Walter Wild an yiiga tuongatkilab nwa. Luis de Ossó, Bartomeu Terradas, Otto Kunzle, Otto Maier, Enric Ducal, Pere Cabot, Carles Pujol, Josep Llobet, John Parsons, and William Parsons bama an banɛ da laas taaba ka Barcelona laasʋg nwa naam.

FC Barcelona da pamm pinil suŋ bɛnɛ ba sʋʋlʋmin nɛ ba teŋ la wʋsa nɔba ball nwɛ pʋʋgin, ba da di yaan ban, Campionat de Catalunya nɛ Copa del Rey pʋʋgin. Din yi yʋʋm tʋsir nɛ kʋbis wai nɛ yinnɛ la nii la,  an yʋʋm kanɛ ka Barcelona pinil ba nwɛɛb n bɛ Iberian Peninsula, nɛ  Copa Macaya ka lɛ da mɔ gʋʋŋ ka Hispania AC di yaan kan, amaa yʋʋm kan nyaaŋ laa,  Barca da di ba yiiga yaan kanɛ anɛ  piece of silverware, ka lɛn paas mɛ nwɛ dinɛ da ka ti boun yɛ  first Copa del Rey ka lɛ pʋ nyaŋi di yaanɛ, ba di nɛ yinnɛ ka Bizcaya dinɛ laas anɛ, Athletic Club nɛ Bilbao FC) da di ayi ka di yaan ka bas Barcelona FC.  Yʋʋm tʋsir nɛ kʋbis wai nɛ anii la ka , Hans Gamper kanɛ ka ti buon nannanna yɛ Joan Gamper da kiilim nwɛɛdib la tuongat kanɛ da kena mʋkid din na niŋ siem kaFC Barcelona da kpi. FC Barcelona da namisid nɛ ligidi yɛla, nidib yɛla hali nɛ ban nwɛ siem. Ba da pʋ nam mi di yaan di yi  Campionat de Catalunya bɛ 1905 saŋa sa. Hans Gamper da ye  Barcelona  kʋ tunɛ kpi ka mɛ kʋ kpi. O da ye sɔ ya kae na gɔs kilab la yɛla on na nɔki di o mɛŋ gɔsi di yɛla di yi saŋa kanɛ nwai sa. Hans Gamper da anɛ tuongat kɔnɔb-kɔnɔb zinisa anu din yi 1908 ti paae 1925, O da zanl tuongat nwa wʋʋ yʋʋm pis nɛ anʋ. Dinɛ da an yɛlkpan tis o da anɛ yɛ o mʋk ka Barca pamm  o mɛŋ zinig dinɛ ka ti boun ye stadium ka di na sʋŋ ka ba nyaŋi zien ba ligidi yɛla ni Wadisa atan the pii nɛ anaasi, yʋʋm tʋsir nɛ kʋbis wai nɛ awai ni ka Barcelona da yi ban da bɛ zinig sia la keŋ Camp de la Indústria, dinɛ anɛ stadium kanɛ na nyaŋi nɔk nidib kanl wʋʋ tʋsa anii nɛ.. Ban da yɛ ba zuŋi ba stadium la, kilab da ziel ball nwɛɛb nɛ ba taaba  yʋʋm kan nyaaŋ. Carles Comamala da di din yaan ka yɛl ye kilab kpɛlim ken tuon yɛɛd fʋʋg kanɛ ka ba maali nɔki zʋŋ stadium la ka tiakir biela yaa na ti bɛ din on nam nyaaŋ.

Stadium kan yʋun da an dinɛ bɛɛ onɛ sʋŋ kilab la ka o zien ka yalig din yi yʋʋm tʋsir nɛ kʋbis wai nɛ piiga saŋa sa ka kiilim kilab kanɛ bɛ zinig wʋsa, ka di yaan din an Campionats de Catalunya nɔɔri atan ka daʋŋ kae din yi yʋʋm tʋsir nɛ kʋbis wai nɛ awai awai keŋ paae yʋʋm tʋsir nɛ kʋbis wai nɛ pii nɛ yinnɛ, ka di Copa del del Rey nɔɔri atan yʋʋma anaasi pʋʋgin, din yi yʋʋm tʋsir nɛ kʋbis wai nɛ piiga keŋ paae yʋum tʋsir nɛ kubis wai nɛ pii nɛ atan, ka lɛn di Pyrenees Cup din yi yʋʋm tʋsir nɛ kʋbis wai nɛ piig la keŋ paae yʋʋm tʋsir nɛ kubis wai nɛ pii nɛ atan la. Pyrenees Cup la da anɛ kap yinnɛ kanɛ da anɛ yiiga international kap kanɛ da bɛ Europe sʋʋlimin. Di da ŋɔk nɛ team suma  banɛ yid Languedoc, Midi nɛ Aquitaine (Southern France), nɛ Basque Country. Kilab la nidib kʋda banɛ da bɛ Marca Hispanica. FC Barcelona team titaada nam da anɛ Carles Comamala, Alfredo Massana, Amechazurra, Paco Bru, and Jack Greenwell. Kilab da lɛn tiaki ba pianuk yi ba pianʋk kʋdʋg la yi Castilian lɛb Catalan. Fulunfuk waidig la dabis anaasi, yʋʋm tʋsir nɛ kʋbis wai nɛ pii nɛ ayɔpɔi, kilab la da di yiiga ball yɛ ba girim Ramón Torralba onɛ da nwɛ din yi 1913 keŋ paae 1928. Gamper onɛ da gɔs kilab la yɛla la da yɔɔg sour ye o nɔk nidib paas kilab ni, ka din yi 1922 la ka kilab mɔr nidib wʋʋ tʋsa piis, banɛ sʋŋid ye ba gɔs stadium paal la yɛla. Kilab yʋʋn da yi keŋ Les Cortes  dinɛ ka ba zuŋi di yʋʋm kan nii. Les Cortes mɔr paŋ kanɛ na nyaŋi zanl bɛ kpɛn nidib wʋu tʋsa piis atan la, ka ba da lɛn yalig di 1940 saŋa ka di yʋʋn na nyaŋi nɔk nidib wʋʋ  tʋsa piis yuobʋ.

Gamper da nɔk Paulino Alcántara 1912 ye onɛ an onɛ di gɔal nami gad nwɛɛdib wʋsa, ka mɛ nɔk Jack Greenwell ye o an Barcelona's first full-time manager.  Ban da nɔk Jack Greenwell la nyaaŋ la, kilab da nyaŋi zien o nɔba zʋg ka ba yʋun pinil diti di nyɔɔd.  Alcántara nɛ  Barça team da bɛ Greenwell da anɛ Sagibarba, Ricardo Zamora, Josep Samitier, Félix Sesúmaga, nɛ Franz Platko. Barca yʋʋn da nyaŋi di awai yi nwɛɛb piiga pʋʋgin anɛ dinɛ bɛ Campionats de Catalunyadin yi 1919 keŋ paae 1928 ka lɛn mɛ di ayi dinɛ anɛ Copa del Rey  din yi 1920 ti paae  1922. Gamper tuongadʋg saŋa la wʋsa  Barcelona nyaŋi di yaan ba nwɛɛb pʋʋgin, yinnɛ yinne piiga nɛ yinne din anɛ Campionats de Catalunya,ka di  Copa del Rey nami ayuobʋ nɛ Pyrenees kap nami anaasi. 

## 1923–1931

### Primo de Rivera, nɛ yiiga golden age
Sigir wai la dabis pii nɛ anaasi, yʋʋm tʋsir nɛ kʋbis wai nɛ piis nɛ anu, pianad nam bɛdigʋ da yi nidbin na ka  ti wae Primo de Rivera's zanl kilab la siem la yɛla. Ba da yɔ barca kilab wʋʋ wadisa ayuobʋ ka Gamper mʋk ye o bas ka da lɛn an kilab tuongat yaasa. Nɛɛŋɛ da saal nɛ saŋa kanɛ ka kilab yʋʋn paae  ba professional level. Kilab tuongatib da yi nɛ 1926 yɛl ba yʋʋn bɔɔd nɛ ye ba nam kilab kanɛ ka ti buon ye professional kilab.

Mɔraug wadig la daba atan, yuum tʋsir nɛ kʋbis wai nɛ piis nɛ ayɔpɔi kilab da  zieli di nwɛɛb kanɛ paas ayi tis  Paulino Alcántara  nɛ Spanish national team.  Pɔi ka ba pinil nwɛɛb la Joseph Canudas onɛ da an labadies da yis ball naasasilʋgʋn na digil.

## Piini nam

## Bɔɔl nwɛ'ɛdib

### Banɛ nwɛ'ɛd nananna

### ''Din yi 28 February 2025''

### Reserve team and Youth Academy

### Banɛ ka ba pɛ'ɛŋ

## Kpɛɛmnam

### Technical tuntunnib

### Football Sport Management

## Banɛ an board of directors

Last updated: 27 March 2024

## Gɔsim nɛ' mɛn

* List of fan-owned sports teams
* Barcelona Femení
* Barcelona Atlètic
* Barcelona C
* Barcelona Futsal
* Barcelona Bàsquet
* Barcelona Handbol
* Barcelona Voleibol
* List of world champion football club

## Gbanvɛɛnsa